ବ୍ରହ୍ମପୁର ୦୮|୧୨ଃ ବ୍ରହ୍ମପୁର ଗାୟତ୍ରୀ ନଗରରେ ଗ୍ୟାସ୍ ସିଲିଣ୍ଡର ଫାଟି ଅଗ୍ନିକାଣ୍ଡରେ ଗୁରୁତର ମା ଓ ପୁଅଙ୍କର ମୃତ୍ୟୁ ହୋଇଛି। ଏମକେସିଜିରେ ଚିକିତ୍ସାଧିନ ଅବସ୍ଥାରେ ଦୁଇଜଣଙ୍କର ମୃତ୍ୟୁ ହୋଇଛି । ମୃତକ ହେଲେ ମା ସନ୍ତୋଷିନୀ ପଣ୍ଡା ଓ ପୁଅ ମାଧବ ପଣ୍ଡା । ଅନ୍ୟ ୨ଗୁରୁତରଙ୍କୁ ଏମକେସିଜିରୁ ଭୁବନେଶ୍ବର ସ୍ଥାନାନ୍ତର କରାଯାଇଛି।
ଗତକାଲି ବ୍ରହ୍ମପୁର ଫାଷ୍ଟଗେଟ୍ ଗାୟତ୍ରୀ ନଗରରେ ଗ୍ୟାସ୍ ସିଲିଣ୍ଡର ଫାଟି ଅଗ୍ନିକାଣ୍ଡ ହୋଇଥିଲା । ଅଗ୍ନିକାଣ୍ଡରେ ଘର ମାଲିକ ଚିତ୍ତରଞ୍ଜନ ପାଣିଗ୍ରାହୀଙ୍କ ପତ୍ନୀ ସସ୍ମିତା ପାଣିଗ୍ରାହୀ, ଭଡାଟିଆ ସନ୍ତୋଷ ପଣ୍ଡାଙ୍କ ପତ୍ନୀ ଓ ୪ ବର୍ଷର ପୁଅ ମାଧବ ଗୁରୁତର ହୋଇଥିଲେ। ସମସ୍ତଙ୍କୁ ବ୍ରହ୍ମପୁର ଏମକେସିଜି ମେଡିକାଲରେ ଭର୍ତ୍ତି କରାଯାଇଥିଲା । ସମସ୍ତଙ୍କ ଅବସ୍ଥା ଗୁରୁତର ରହିଥିଲା । ତେବେ ଆଜି ଚିକିତ୍ସାଧିନ ଅବସ୍ଥାରେ ସନ୍ତୋଷିନୀ ଓ ମାଧବଙ୍କର ମୃତ୍ୟୁ ହୋଇଛି ।
ତଳ ଘରେ ଥିବା ସନ୍ତୋଷଙ୍କ ସ୍ତ୍ରୀ ଗ୍ୟାସ୍ ଲଗାଇବା ବେଳେ ଗ୍ୟାସ୍ ଲିକ୍ ହୋଇ ଅଗ୍ନିକାଣ୍ଡ ଘଟିଥିଲା । ପରେ ଘରେ ଥିବା ଅନ୍ୟ ଗୋଟିଏ ଗ୍ୟାସ୍ ସିଲିଣ୍ଡରରେ ମଧ୍ୟ ଅଗ୍ନି ସଂଯୋଗ ହୋଇ ବିସ୍ଫୋରଣ ଘଟିଥିଲା । ଏହି ନିଆଁ ଉପର ଘରେ ଥିବା ଚିତ୍ତରଞ୍ଜନଙ୍କ ଘରକୁ ବ୍ୟାପିଯିବାରୁ ସେଠାରେ ମଧ୍ୟ ଅଗ୍ନିକାଣ୍ଡ ଘଟିଥିଲା ।
